දොඩන්ගොඩ නගරවාසීන්ගේ පානීය ජල ගැටලුව සම්බන්ධව පුරා වසර හතරක් ගෙවී ඇතත් මෙතෙක් විසඳුමක් ලැබී නැත.2009 වර්ෂයේදී මතුගම ආසන ශ්‍රී.ල.නි.ප ප්‍රධාන සංවිධායක ප්‍රවාහන ඇමැති කුමාර වෙල්ගම මහතාගෙන් නගරවාසී ජනතාව කළ ඉල්ලීමක් මත පානීය ජලය ලබා දිම සඳහා කඩිනම් වැඩපිළිවෙළක් සකස් කරන්නැයි ජාතික ජලසම්පාදන හා ජලාපවහන මණ්ඩලයේ කළුතර ප්‍රාදේශීය කාර්යාලයේ නිලධාරීන්ට උපදෙස් ලබා දෙන ලදී.එහෙත් පුරා වසර හතරක් ගෙවී ගිය ද බලධාරීන් හා නිලධාරීන් නිහඬ පිළිවෙතක් අනුගමනය කරන බව ද ජනතාව පවසති.මේ වන විට දොඩන්ගොඩ කේන්ද්‍ර කර ගනිමින් නගරය පුළුල් කර දැවැන්ත සංවර්ධන වැඩපිළිවෙළක් වරාය හා මහා මාර්ග ව්‍යාපෘති ඇමැති නිර්මල කොතලාවල මහතා ආරම්භ කර තිබේ.ආරම්භ කර ඇති මාර්ග සංවර්ධනයට පෙර පානීය ජලය ලබා දීමට අවශ්‍ය නළ එළීම කඩිනම් කර දෙන මෙන් ජනතාව බලධාරීන්ගෙන් ඉල්ලා සිටිති..